નવી દિલ્હીઃ દેશનાં વિવિધ રાજ્યમાં ભારે વરસાદથી પૂર જેવી સ્થિતિ ઊભી થઈ છે ત્યારે પ. બંગાળમાં મુશળધાર વરસાદથી કુલ ૧૬ લોકોનાં મોત થયાં છે. આ તમામના વીજળી પડવાથી, ડૂબી જવાથી તેમજ દીવાલ પડી જવાની વિવિધ ઘટનામાં મોત થયા છે. જ્યારે ઉત્તરાખંડમાં ભારે વરસાદથી ભૂસ્ખલન થતાં બદરીનાથ હાઈવે બંધ થઈ ગયો છે, જેના કારણે આ વિસ્તારમાં હાલ અનેક લોકો માર્ગમાં જ ફસાઈ ગયા છે. હવામાન વિભાગની આગાહી છે કે રાજસ્થાનમાં હજુ પણ ભારે વરસાદ થવાની સંભાવના છે.